Triyumbirato

Ang Triyumbirato, sa kasaysayan sa Roma, usa ka grupo sa tulo ka tawo nga misulay og ilog sa gahom sa pagagamhanan. Adunay duha ka Triyumbirato ang Roma. Ang una, gitukod niadtong 60 B.C., gitukod nila ni Julius Caesar, Pompey ang Bantogan, ug Marcus Licinius Crassus. Ang ikaduha gitukod niadtong 43 B.C., human gipaslang nila Brutus ug Cassius si Caesar. Ang iyang membro mao si Octavian, Marcus Lepidus, ug Marco Antonio.

Ang República sa Roma nauyog pa'g ayo ubos sa unang triyumbirato, ug napukan na gayod sa ikaduha. Ang duha ka triyumbirato misangpot sa gubat civil aron mahibaloan kung kinsa sa tulo ang makailog sa gahom. Sa unang gubat civil, gibuntog ni Caesar si Pompey. Sa ikaduha, gipilde ni Octavian si Marco Antonio.

Politika
Kasaysayan